ทองคำปิดลบ 6.1 ดอลลาร์
สัญญาทองคำตลาดนิวยอร์กปิดร่วงลง6.1 ดอลลาร์ นักลงทุนวิตกกังวลเกี่ยวกับทิศทางในการใช้มาตรการรัดเข็มขัดของยุโรป
8 พ.ค. 2555

สัญญาทองคำตลาดนิวยอร์กปิดร่วงลง6.1 ดอลลาร์ นักลงทุนวิตกกังวลเกี่ยวกับทิศทางในการใช้มาตรการรัดเข็มขัดของยุโรป
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 6.1 ดอลลาร์ หรือ 0.37% ปิดที่ 1,639.1 ดอลลาร์/ออนซ์
สัญญาทองคำเคลื่อนไหวในแดนลบตลอดทั้งวัน หลังจากนายฟรองซัวส์ ออลลองด์ ผู้นำพรรคสังคมนิยม ได้รับชัยชนะการเลือกตั้งประธานาธิบดีฝรั่งเศส ซึ่งการก้าวขึ้นสู่ตำแหน่งผู้นำของนายออลลอง์จะส่งผลให้เยอรมนีเผชิญกับอุปสรรคในการมาตรการรัดเข็มขัดในยูโรโซน โดยเฉพาะกรีซ
ขณะเดียวกันนักลงทุนไม่มั่นใจว่าจะมีการจัดตั้งรัฐบาลใหม่ในกรีซได้หรือไม่ ภายหลังจากที่ความพยายามรอบแรกในการจัดตั้งรัฐบาลกรีซประสบความล้มเหลวในวันจันทร์